Brigitte Knopf (alizaliwa Bonn, 28 Agosti 1972) ni mtaalamu wa hali ya hewa wa Ujerumani. Tangu Februari 2015 amekuwa katibu mkuu wa taasisi ya Utafiti ya Mercator kuhusu Global Commons na Mabadiliko ya Tabianchi na tangu tarehe 1 Septemba 2020 amekuwa mwanachama wa Baraza la Wataalamu wa Masuala ya Hali ya Hewa . Mnamo mwaka 1993 Knopf alifaulu kama mwanafunzi bora zaidi wa darasa lake la Gymnasium ya Albert-Einstein huko Sankt Augustin. Mnamo mwaka 1993 alianza kusoma fizikia na utaalamu wa nishati ya jua Chuo Kikuu cha Marburg . Knopf alipata stashahada mwaka 1999. Kuanzia mwaka 1999 hadi 2001 Brigitte Knopf alifanya kazi kwenye idara ya utafiti na maendeleo ya PHÖNIX SonnenWärme AG huko Berlin . Kuanzia 2001 hadi 2006, Knopf alikuwa mgombea wa udaktari kwenye Taasisi ya Potsdam ya Utafiti wa Athari za Tabianchi (PIK). Mnamo 2006 Brigitte Knopf alipokea udaktari wake kutoka Chuo Kikuu cha Potsdam . Kuanzia 2007 hadi 2014 alifanya kazi kama mwanasayansi wa PIK. Mnamo 2014 alianza kufanya kazi kwenye Taasisi ya Utafiti ya Mercator juu ya Global Commons na Mabadiliko ya Tabianchi (MCC). Hivi majuzi, kazi ya Knopf amekuwa akihusika na masomo mengine,pamoja na utekelezaji wa Mkataba wa Paris .